Document ID: /roh_data/filtered/fineweb-2-filterrobots_roh.jsonl.gz/31920

Inhalt
Ulteriur Grischun
Giuvna grev blessada tar accident al pass dal Wolfgang
Tar in accident al pass dal Wolfgang èn trais persunas vegnidas blessadas - ina da quellas grevamain. Tenor la polizia è in auto da persunas charrà en direcziun Claustra cura che l'auto è glischnà sin la via cuverta da naiv.
L'auto è vegnì sin l'auter vial e collidà là cun in bus local. Ina giuvna da 15 onns che seseva en l'auto è vegnida serrada en ed ha grevas blessuras. La REGA ha sgulà ella en l'ospital chantunal a Cuira. La via è stada serrada dal tut per radund 1 ura e mesa.
RR novitads 17:00